पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना गाइडलाइन के तहत रेड अलर्ट जारी होने के बावजूद शहर में तय समय के बाद अवैध शराब बिक रही है। एक सेल्समैन शराब ठेके के अंदर बैठा रहता है। दूसरा सेल्समैन किसी ग्राहक के आने पर ठेके के अंदर बैठे सेल्समैन को इशारा करता है और रुपए जमा हाेने के बाद शटर के नीचे से शराब की बोतल थमा दी जाती है। इसका खुलासा बुधवार काे हुआ।
बुधवार शाम छह बजे डीएसटी की टीम स्टेशन रोड पर स्थित तेज वांइस शराब ठेके के पास पहुंची। डीएसटी टीम के हैड कांस्टेबल शिवदयाल सिंह ने बताया कि शराब ठेके के बाहर दो आदमी बैठे थे। उनसे 2 बीयर की बाेतल के लिए कहा ताे 320 रुपए मांगे। रुपए देने के बाद अंदर से शटर ऊपर कर जैसे ही सेल्समैन ने बीयर की दो बोतल पकड़ाई तो टीम ने दो लोगों को मौके पर ही दबोच लिया। इसके बाद डीएसटी टीम ने अधिकारियों को सूचना दी तो मौके पर महिला थाना अधिकारी कमल कुमार और चांदपोल चौकी इंचार्ज भवानी शर्मा को भिजवा कर तीन लोगों को गिरफ्तार करने के बाद आबकारी टीम के हवाले कर दिया। एक शख्स शराब ठेके के अंदर बैठा हुआ और दो बाहर खड़े थे।
खुद काे ठेके में किया बंद
पुलिस मौके पर पहुंची तो अंदर बैठे सेल्समैन ने खुद काे ठेके में बंद कर लिया। पुलिस 2 घंटे तक विभाग की टीम का इंतजार करती रही। आबकारी विभाग के सिटी इंचार्ज जावेद मौके पर पहुंचे। पुलिस ने तीनों आरोपियों को आबकारी टीम के हवाले कर दिया।
इससे पहले आरोप लगे कि सीकर सिटी इंचार्ज ने शराब ठेके के अंदर बंद सेल्समैन को मौके से भगा दिया था। सिटी इंचार्ज जावेद का कहना है कि तीनों लोगों के खिलाफ केस दर्ज किया गया है। मामले की जांच शुरू कर दी गई है। इधर सहायक जिला आबकारी अधिकारी लक्ष्मीनारायण देवंदा का कहना है कि मौके पर से तीन लोगों को गिरफ्तार कर केस दर्ज किया गया था। नामजद लोगों के नाम उनके पास नहीं आए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn